## Rješenje o odbijanju zahtjeva za odgodu pravnih učinaka Dopunskog rješenja Komisije za vrijednosne papire RH klasa: UP/I-450-08/04-01/37 urbroj: 567-01/04-36 za Aeternu Alex d.o.o. iz Zagreba

### NN 22/2005 (16.2.2005.), Rješenje o odbijanju zahtjeva za odgodu pravnih učinaka Dopunskog rješenja Komisije za vrijednosne papire RH klasa: UP/I-450-08/04-01/37 urbroj: 567-01/04-36 za Aeternu Alex d.o.o. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

412

Sukladno odredbi članka 17.
Zakona o upravnim sporovima (»Narodne novine« br. 53/91, 9/92 i 77/92),
Komisija za vrijednosne papire Republike Hrvatske, na teme­lju zahtjeva AETERNA
Alex d.o.o., Zagreb, Savska cesta 66, koju zastupa  Zoran Krajinović, odvjetnik iz Zagreba, Boškovićeva 6, na
sjednici održanoj 10. ve­ljače 2005. godine, donijela je

## RJEŠENJE

1. Odbija se zahtjev za odgodom
pravnih učinaka Dopunskog rješe­nja Komisije za vrijednosne papire Republike
Hrvatske, klasa: UP/I-450-08/04-01/37, urbroj: 567-01/04-36 od 30. studenoga
2004. godine do konačne sudske odluke Upravnog suda Republike Hrvatske.

2. Ovo rješenje objavit će se u
»Narodnim novinama«.

```
Obrazloženje
```

AETERNA Alex d.o.o., Zagreb,
Savska cesta 66, koju zastupa, Zoran Krajinović, odvjetnik iz Zagreba,
Boškovićeva 6 (u dalj­­njem tekstu: podnosite­lj), podnio je dana 13. siječ­nja
2005. godine zahtjev za odgodu pravnih učinaka Dopunskog rješe­nja Komisije za
vrijednosne papire Republike Hrvatske (u da­lj­njem tekstu: Komisija), klasa:
UP/I-450-08/04-01/37, urbroj: 567-01/04-36 od 30. studenoga 2004. godine do
konačne sudske odluke Upravnog suda Republike Hrvatske, a što je sukladno
članku 17. Zakona o upravnim sporovima.

Dopunskim
rješe­njem Komisije, klasa: UP/I-450-04-04/04-01/37, Urbroj: 567-01/04-36 od
30. studenoga 2004. godine utvrđene su zakonske obveze društva AETERNA Alex
d.o.o., Zagreb, Savska cesta 66, prema kojem je obvezno ponudu za preuzima­nje
javnog dioničkog društva Hoteli Baška Voda d.d., Baška Voda uputiti svim
preostalim dioničarima koje drže 110.939 dionica društva s pravom glasa po
cijeni ne nižoj od 209,13 kn po dionici. Navedeno rješe­nje, iako je sukladno
odredbi članka 216. samostalno rješe­nje, predstav­lja dopunu rješe­nja
Komisije, klasa: UP/I-041-02/04-01/37, urbroj: 567-01/04-20 od 8. srp­nja 2004.
godine, kojim je utvrđeno da je za AETERNA Alex d.o.o., Zagreb, Savska cesta
66, dana 3. srp­nja 2003. godine, nastala obveza za objav­ljiva­nje ponude za
preuzima­nje javnoga dioničkog društva Hoteli Baška Voda d.d.,
Zrinsko-Frankopanska 2. Na rješe­nje Komisije klasa: UP/I-041-02/04-01/37,
urbroj: 567-01/04-20 od 8. srp­nja 2004. godine podnosite­lj nije podnio tužbu
odnosno pokrenuo upravni spor.

Za
podnosite­lja zahtjeva obveza objave ponude za preuzima­nje javnog dioničkog
društva Hoteli Baška Voda d.d., nastala je 3. srp­nja 2003. godine što nije
sporno jer je podnosite­lj zahtjeva podnio zahtjev za odobre­nje objav­ljiva­nja
ponude koji je Komisija svojim rješe­njem klasa: UP/I-450-08/03-02/462, urbroj:
567-01/03-13 od 20. listopada 2003. godine odbila zbog nezakonito utvrđene
cijene dionica. Miš­lje­nje Komisije potvrdio je i Upravni sud u predmetu broj:
Us-10223/2003-9 koji je tužbu odbio. Nakon toga je Komisija sukladno članku 32.
stavku 7. Zakona o preuzima­nju dioničkih društava donijela rješe­nje klasa:
UP/I-041-02/04-01/37, urbroj: 567-01/04-20 od 8. srp­nja 2004. godine koji je
za podnosite­lja utvrdila obvezu objav­ljiva­nja ponude za preuzima­nje javnog
dioničkog društva Hoteli Baška Voda d.d. da bi nakon toga na zahtjev dioničara
donijela dopunsko rješe­nje klasa: UP/I-450-08/04-01/37, urbroj: 567-01/04-36
od 30. studenoga 2004. godine teme­ljem koje cijena u ponudi za preuzima­nje
javnog dioničkog društva Hoteli Baška Voda d.d.  ne smije biti ma­nja od 209,13 kuna po dionici, a što je
potvrđeno i presudom Upravnog suda u predmetu broj Us-10223/2003-9.

Podnosite­lj
zahtjeva pokrenuo je upravni spor protiv dopunskog rješe­nja Komisije za
vrijednosne papire Republike Hrvatske klasa: UP/I-450-08/04-01/37, urbroj:
567-01/04-36 od 30. studenoga 2004. godine pred Upravnim sudom Republike
Hrvatske a što je dokumentirano povratnicom od 10. siječ­nja 2005. godine.
Podnosite­lj navodi da bi mu u slučaju da se ne odgode pravni učinci Dopunskog
rješe­nja mogla nastupiti milijunska šteta koja bi mogla rezultirati ­nje­govom
nelikvidnošću. Ovime podnosite­lj ponovno ignorira či­njenicu da je Upravni sud
Republike Hrvatske u predmetu koji je vodio pred Upravnim sudom Republike Hrvat­ske
broj: Us-10223/2003-9 donio rješe­nje kojim se odbija tužba protiv rješe­nja
Komisije klasa: UP/I-450-08/03-02/462, urbroj: 567-01/03-13 od 20. listopada
2003. godine, radi preuzima­nja javnog dioničkog društva Hoteli Baška Voda d.d.
od strane preuzimate­lja AETERNA Alex d.o.o., Zagreb, a gdje je u obrazlože­nju
određeno da cijena u ponudi za preuzima­nje ne može biti ma­nja od cijene
određene člankom 15. stavcima 3., 4. i 5. odnosno stavkom 6. Zakona o preuzima­nju
dioničkih društava (koja predstav­lja ponderirani prosjek zak­ljučnih cijena u
tri mjeseca prije nastanka obveze za preuzima­nje). U konkretnom slučaju to je
209,13 kn a što je i navedeno u dopunskom rješe­nju Komisije klasa:
UP/I-450-08/04-01/37 urbroj: 567-01/04-36 od 30. studenoga 2004. godine.

Također podnosite­lj navodi da
kao drugi razlog za odgodu Dopunskog rješe­nja Komisije treba u obzir uzeti i
či­njenicu da je podnosite­lj pred Ustavnim sudom podnio prijedlog za ocjenu
suglasnosti Miš­lje­nja Komisije o primjeni odredbe članka 15. stav­ka 3. i 4.
Zakona o preuzima­nju dioničkih društava sa Ustavom i Zakonom, a na kojem Miš­lje­nju
se zasniva i odluka o pobijanom dopunskom rješe­nju. Međutim Komisija je uvidom
na internetske stranice Ustavnog suda utvrdila da je Ustavni sud u predmetu
pred­lagate­lja koji se vodi pod brojem U–II/3620/2003 donio dana 9. lip­nja
2004. godine rješe­nje kojim se odbacuje prijedlog za pokreta­nje postupka za
ocjenu suglasnosti s ustavom i zakonom Miš­lje­nja Komisije o primjeni odredbe
članka 15. stavaka 3. i 4. Zakona o preuzima­nju dioničkih društava klasa:
450-08/02-01/170, urbroj: 567-01/01-10 od 7. studenoga 2002. godine. Slije­d­om
sve­ga navedenog u provedenom postupku Komisija je sukladno članku 17. Zakona o
upravnim sporovima utvrdila da pod­nosite­lj zahtjeva nije podnio odgovarajuće
dokaze o tome kakvu bi štetu imao u slučaju izvrše­nja upravnog akta prije
okonča­nja upravnog spora i zbog če­ga bi se ta šteta teško mogla popraviti, u
slučaju da se taj akt poništi u upravnom sporu.

Slijedom sve­ga gore navedenog
Komisija je utvrdila da ne postoje razlozi za odgodom izvrše­nja Dopunskog
rješe­nja te je odlučila kako je navedeno u točki 1. izreke rješe­nja.

Na teme­lju članka 8. stavaka 4.
i 5. Zakona o tržištu vrijednosnih papira (»Narodne novine« br. 84/02), ovo
rješe­nje objav­ljuje se u »Narodnim novinama«.

UPUTA O PRAVNOM LIJEKU

Protiv ovog rješe­nja žalba nije
dopuštena, ali se može pokrenuti upravni spor podnoše­njem tužbe Upravnom sudu
Republike Hrvatske u roku 30 dana od dana primitka ovog rješe­nja.

Klasa: 450-08/05-01/26
Urbroj: 567-09/05-2
Zagreb, 10. ve­ljače 2005.

Predsjednik Komisije
**Mi­ljenko Fičor,** v. r.

Rješenje, NN 22/2005-412